Μουσπελχέιμ

Το Μουσπελχέιμ ή Μούσπελ (αρχαία σκανδιναβικά: Múspellsheimr, προφορά: Μούσπελλχέιμρ, Múspell, προφορά: Μούσπελλ, γη της φλόγας) είναι το βασίλειο της φωτιάς στη Σκανδιναβική μυθολογία. Είναι η κατοικία των γιγάντων της φωτιάς και του αφέντη τους, του Σουτρούρ. Αποτελείται από φωτιά, ενώ στο βορρά βρίσκεται το Νιφλχέιμ που είναι παγωμένο. Οι δύο αυτοί κόσμοι αναμείχθηκαν και δημιούργησαν νερό από τον λιωμένο πάγο στο Γκιννουνγκαγκάπ. 

Σπίθες από το Μουσπελχέιμ δημιούργησαν τους πλανήτες, τους κομήτες και τα αστέρια.

Κατηγορία:Τοποθεσίες της νορβηγικής μυθολογίας